section_heading: Povijest pasmine
paragraph_text: Patuljasti šnauceri su poznati po svojoj izdržljivosti, često su kao pratioci trčali za karavanama i kolima bez obzira na godišnje doba ili vremenske uvjete. Ta izdržljivost je kasnijom selekcijom omogućila da današnji patuljasti šnauceri spadaju u red izdržljivih i nadasve zdravih pasa. Poznat kao stabilan i pouzdan, šnaucer se koristi kao službeni pas, te kao pas za zaštitu imovine i osobne sigurnosti. Na samim počecima šnauceri su bili nešto niži, patuljasti šnaucer je težio samo 3,5 kilograma. Prema najranijim zapisima postojali su različiti varijeti boja od hrđavosmeđe, harlekin pa sve do sivkastih poput vuka. Sivkasta boja održala se do danasi taj rudimentarni gen u sebi nose šnauceri papar-sol boje.